170 
i flere Aar at have ført et overjordisk Liv som kortleddet Assi¬ 
milationsskud; det bliver atter straktleddet, blomstrer og døer bort 
ned til det øverste Sideskud. Om alle Skud komme i Blomst, 
formaaer jeg forøvrigt ikke at sige. 
F o r g r en i n g e n. Alle Knopper ere aabne. Af Udløbernes 
Axelknopper voxe mange ud til nye udløbende Skud, men mange 
udvikles ikke; de føre, vistnok gjennem mange Aar, et sovende 
Liv, og naar Vinden sønderriver en Klit og de underjordiske Skud 
blottes, sees saadanne sovende Knopper ofte direkte frembringe 
Løvskud. Paa den oprette, kortleddede Skuddel kan der dannes 
Udløbere, navnlig lige ved Knæet, som Skuddet danner ved sin 
Ombøjning, og det baade fra Lav- og Løvbladsaxler. Knopperne 
paa de oprette Skuddele ere efter Buchenau desto kraftigere, jo 
længere nede paa Skuddet de staa; de øverste skulle ikke udvikles 
til Grene. Knopperne i Løvbladaxlerne voxe sædvanlig direkte ud 
til Løvskud uden mellemliggende Udløber-Del; det er karakteristisk 
for dem, at de staa saa opret og tæt tiltrykte til Moder- 
axen (Andresen angiver Vinkelen til kun 5°), og da det samme 
er Tilfældet med Døttreaxernes Sideskud, fremkomme de tætte, V 2 
—1 Met. høje Tuer, som udmærke Hjelmen fremfor Marehalmen; 
allerede Viborg anfører dette. 
Hvad der gjør Hjelmen saa udmærket passende til de Forhold 
under hvilke den voxer, er den Stimulus til Væxt, som Sandet 
giver den; det er saa langt fra, at den kvæles af det tilflyvende 
Sand, med mindre den paa kort Tid skulde blive begravet under 
særdeles store Sandmasser, thi da antager jeg, at ogsaa den maa 
bukke under. Bækkes de lodrette Skuddele med Sand, stimuleres 
de tværtimod til stærkere Væxt, Leddene strække sig (formodentlig 
spiller ogsaa Etiolement herved en Rolle), og Skuddet kommer atter 
op til Lyset. Saaledes skal „en eneste Busk kunne foranledige 
Dannelsen af en Klit paa 20—30 Alens Højde“. 
Løvbladenes Bygning er omtalt og tildels afbildet af 
Duval-Jouve, Buchenau, Giltay, Samsøe-Lund (1. c. p. 47) og Andre. 
De ere indtil 2 /s Met. lange, men kun c. 5 Mm. brede, og mere 
